मॉस्कोःरूसी अंतरिक्ष एजेंसी के प्रमुख ने कहा कि अंतरराष्ट्रीय अंतरिक्ष स्टेशन पर पिछले हफ्ते हुआ वायु रिसाव नुकसान पहुंचाने के लिए जानबूझकर की गयी कोई हरकत हो सकती है। वहीं रूस ने मंगलवार को घटना की जांच शुरू कर दी। रूसी अंतरिक्ष एजेंसी ‘रॉसकॉसमोस’ के महानिदेशक दमित्री रोगोजिन ने कहा कि कक्षीय स्टेशन पर खड़े रूसी अंतरिक्ष यान में गुरूवार को पाया गया छेद ड्रिल से हुआ और ऐसा जानबूझकर किए जाने की आशंका है जो या तो पृथ्वी पर या फिर अंतरिक्ष में किया गया।